  Туспуктэм: Константин Вознесенских Наталия Сильвестрова Удмуртиын 16 школаысь 30 классэз, озьы ик 16 нылпи садысь 20 группаез кынман висёнъёсын черламъёслэн лыдзы будэмен карантинэ ворсазы. Со сярысь Роспотребнадзорлэн элькунъя управлениезлэн пресс-службаез ивортӥз. Кылем арня ӵоже элькунысь эмъюртъёсы 11 сюрс 120 адями кынман висёнъёсын вазиськиз, со пӧлын 14 аресозь 6 сюрс 274 пиналъёс. Тужгес трос висисьёс 6 аресозь пианлъёс пӧлын: 2 аресозь – 1 сюрс 121 адями, 3-6 аресъемъёс пӧлын – 1 сюрс 908. 206 учырын лабораториос пуэд вирусъёсты шараязы. Паласькись лек вирус инфекциосын но пуэдэн висисьёслэн лыдзы тужгес трос вал Ува но Вотка ёросъёсын, Глазкарын но Воткаын. Тодэ вайытом, Удмуртие коронавируслэсь 5 сюрс доза вакцина вуиз. Тегъёс: Удмуртия Тазалык висён школаос нылписад  